Возачка дозвола

Возачка дозволаје документ којим се доказује право власника да  управља одређеним категоријама или врстама возила. Возачка дозвола се издаје у складу са одредбама Закона о основама безбједности саобраћаја на путевима у Босни и Херцеговини ("Службени гласник БиХ", бр. [6/06](https://www.iddeea.gov.ba/images/stories/PDF/laws/srpski/zakon%20o%20osnovama%20bezbjednosti%20saobracaja%20na%20putevima%20u%20bih_6-06_srp.pdf)).

Издавање, продужење важења и замјену возачке дозволе врше у Федерацији Босне и Херцеговине кантонална министарства унутрашњих послова, у Републици Српској Министарство унутрашњих послова и у Брчко дистрикту Босне и Херцеговине Одјел за јавни регистар, према мјесту пребивалишта возача. Ови органи су такође надлежни и за вођење евиденције возача.

Возачка дозвола БиХ има облик картице, формата 85 x 54 мм, дебљине 0,81 мм (формат ID 1), израђена вишеслојном технологијом од бијелог и транспарентног поликарбонатског материјала, с примјесама ружичасте боје различитих тонова.

Подаци власника возачке дозволе се персонализују техником ласерске гравуре.

**Заштитни елементи у возачкој дозволи БиХ**

1. Поликарбонатска картица;

2. Оптички варијабилни елементи на предњој страни;

3. Рељефан датум издавања на предњој страни;

4. Нумерација (2 броја+3слова+4 броја на предњој страни, штампани ласерском гравуром).



